и временни отнемания на свидетелства за авиационен оператор, извършени под нейна отговорност.
 (111)
 Въз основа на наличната информация Комисията стигна до заключението, че не е необходимо Комитетът по авиационна безопасност да изслушва руския въздухоплавателен орган и сертифицирани в Руската федерация въздушни превозвачи.
 (112)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че на този етап няма основания за изменение на списъка на Съюза на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Руската федерация.
 (113)
 Чрез приоритетни наземни инспекции в съответствие с Регламент (ЕС) No 965/2012 държавите членки трябва да продължат да следят дали въздушните превозвачи от Руската федерация ефективно прилагат съответните стандарти за безопасност.
 (114)
 В случай че при тези инспекции бъде установен непосредствен риск за безопасността, произтичащ от неспазване на съответните стандарти за безопасност, Комисията може да бъде принудена да предприеме действия срещу въздушни превозвачи от Руската федерация в съответствие с Регламент (ЕО) No 2111/2005.
 Въздушни превозвачи от Судан
 (115)
 Въз основа на редовните контакти между органа за гражданско въздухоплаване на Судан (SCAA) и Комисията по всичко личи, че SCAA е постигнал явен напредък по отношение на надзорните си дейности за въздушните превозвачи, сертифицирани в Судан. Освен това SCAA информира Комисията, че някои въздушни превозвачи са отбелязали забележим напредък в прилагането на международните стандарти за безопасност.
 (116)
 От SCAA бе изразено съгласие през октомври 2015 г. да посрещнат представители на Съюза за посещение за оценка на място. Това посещение за оценка се планира с оглед да се провери предоставената от SCAA информация и да се събере допълнителна информация в подкрепа на евентуално решение по отношение на въздушните превозвачи, сертифицирани в Судан. Към настоящия момент няма достатъчно налична информация в подкрепа на решение по отношение на въздушните превозвачи, сертифицирани в Судан.
 (117)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че на този етап няма основания за изменение на списъка на Съюза на въздушните превозвачи, които са предмет на оперативна забрана в границите на Съюза, по отношение на въздушните превозвачи от Судан.
 Въздушни превозвачи от Тайланд
 (118)
 През януари 2015 г. ИКАО проведе в Кралство Тайланд изчерпателен одит върху подхода за непрекъснато наблюдение в рамките на Всеобщата програма за одит на надзор на безопасността. Като цяло бе установено, че действителното прилагане на международните стандарти за безопасност в Тайланд е доста под средното в световен мащаб. Въз основа на резултатите от одита ИКАО формулира сериозно опасение относно безопасността във връзка със сертифицирането на въздушните превозвачи, включително разрешаването на специфични оперативни процедури. Управлението за гражданско въздухоплаване (DCA) на Тайланд представи на ИКАО план за корективни действия в отговор на констатациите.
 (119)
 DCA се обърна към Европейския съюз и ЕААБ за техническо съдействие за отстраняването на пропуските, които бяха установени от ИКАО. През април 2015 ЕААБ проведе мисия за техническо съдействие в Тайланд и през следващите месеци ще бъде оказана допълнителна техническа помощ и сътрудничеството ще продължи.
 (120)
